雪中駕幸敝廬恭紀
作者：趙普
朝代：宋

paragraphs: 貞元重數莢，滕六劇霏花。
漠漠初濡砌，皚皚欲聚沙。
閭閻銀作界，宮闕玉爲家。
調鼎慚鹽撒，霑溫覺絮加。
瑞凝三殿瓦，欣動五雲車。
冰柱撐茅屋，瓊枝擁翠華。
微行停蹕警，冷漏靜街譁。
具野曾無隗，磻溪豈問牙。
公然門駐輦，那信室盤蝸。
積素堪麟畫，飛黄想兔罝。
一庭看曳練，十道趣宣麻。
戎索籌先後，雄才辨等差。
神威殷地軸，御指落天花。
表賀甘朝穩，裴功敢夜誇。
雪山行獻琯，早晚到星槎。